
1 Formål og omfang

Formålet med retningslinjene er å verne arbeidstakarane mot smitte, allergi og anna helsefare som kan oppstå ved arbeid med biologisk materiale. Retningslinjene skal og hindre spreiing av smitte, antibiotika og DNA frå genmodifiserte organismar, til miljøet.

Retningslinjene gjeld for alt forskings- og utviklingsarbeid, samt undervisning, som inneber arbeid med biologisk materiale, ved Universitetet i Tromsø. Dette inkluderer og felt- og toktarbeid.

Retningslinja er heimlet i LOV 1993-04-02 nr 38: Lov om framstilling og bruk av genmodifiserte organismar (genteknologi loven) sist endra 2001-06-15-92, Forskrift om vern mot eksponering for biologiske faktorar (bakteriar, virus, sopp) på arbeidsplassen (FOR 1997-12-19 nr 1322,  2002-06-20), Forskrift om inneslutta bruk av genmodifiserte mikroorganismar (FOR 2001-12-21 nr 1600, 2002-01-01), Forskrift om inneslutta bruk av genmodifiserte dyr (FOR 2001-12-21 nr 1602, 2002-01-01), Forskrift om inneslutta bruk av genmodifiserte plantar (FOR 2001-12-21 nr 1603, 2002-01-01), Forskrift om bestemte former for undervisningsverksemd som  inneber inneslutta bruk av genmodifiserte mikroorganismar (FOR 2001-12-21 nr 1601, 2002-01-01).

2 ANSVAR
2.1 Universitetsdirektøren (eventuelt. universitetets øvste leiar)

Universitetsdirektøren har det overordna ansvaret for arbeid med biologisk materiale ved Universitetet i Tromsø. Personal- og økonomidirektøren tek i vare det daglege ansvaret som i desse retningslinjene er lagt til Universitetsdirektøren.  Universitetsdirektøren har eit særskilt ansvar i å sjå til at det interne regelverk for arbeid med biologisk materiale er i samsvar med/ følgjer det eksterne lovverket.

Dersom det ved bruk av biologisk materiale har vore brot på gjeldande lovar og reglar, og dette gjentek seg etter skriftleg åtvaring, kan Universitetsdirektøren nekte prosjektet eller brukaren retten til å handtere dette. Andre sanksjonar kan og vere aktuelle.

Fakultetsdirektøren/høgskoledirektøren skal sjå til at bruken av biologisk materiale er i samsvar med / føljer det interne regelverket. Dersom fakultetet/høgskolen sine institutt har administrativ leiar, kan ansvaret, eller delar av ansvaret, førast over med instituttet som ansvarsområde. Dette skal i så fall vere skriftleg dokumentert i ”HMS-handboka”

2.2 Fakultets-/Høgskoledirektør (eventuelt assisterande direktør eller administrativ leiar)
Fakultetsdirektøren/høgskoledirektøren skal ha oversikt over all bruk av genmodifiserte organismar (prosjekt og arbeidsområde) og alt arbeid med biologiske faktorar i risikogruppe 2, 3 og 4 og  alle tilsette som arbeider med biologiske faktorar i risikogruppe 3 eller 4.

2.3 Instituttleiar (eventuelt administrativ leiar, avdelings eller seksjonsleiar)
Instituttleiar har ansvaret for det daglege arbeid med biologisk materiale. Dersom instituttet er delt inn i avdelingar eller seksjonar kan ansvaret, eller deler av ansvaret, overførast  til avdelinga eller seksjonen. Dette skal i så fall vere skriftleg dokumentert i ”HMS-handboka”

Institutt-/ avdelingsleiar/ seksjonsleiar  (HMS-ansvarleg i følgje HMS-handboka) har ansvar for:

· at alt arbeid med biologiske faktorar  og genmodifiserte organismar blir risikovurdert

· at færrast mogleg tilsette blir eksponert for biologiske faktorar

· at tilsette som arbeider med biologiske faktorar gjennomfører obligatorisk opplæring (kap. 5.2 og 7)

· autorisering av arbeidstakarane der det er aktuelt (kap. 4.1.1)

· at det blir vurdert om arbeidstakarar skal ha helseundersøking (kap. 5.3)

· at det finst rutinar for farleg arbeid som blir utført på avdelinga

· at det finst tilgjengeleg verneutstyr

· at biologiske faktorar eller genmodifiserte mikroorganismar som ikkje er klassifisert i forskrift, blir vurdert og klassifisert   (kap. 4)

· at det blir gjeve tilbod om vaksinasjon til dei som det er aktuelt for (kap. 5.4)

· å rapportere/godkjenne prosjekt og laboratorium kor det blir brukt genmodifiserte organismar (kap. 4.2, 4.3 og 4.4)

· å melde alle prosjekt som omfattar arbeid med biologiske faktorar i risikogruppe 2, 3 eller 4 (kap. 4.1.1)

· at det blir ført register over alle tilsette som arbeider med biologiske faktorar i risikogruppe 3 eller 4 (kap. 4.1)

· at uhell og nestenulykker  blir meldt straks (kap. 8, ”skademelding”)

2.4 Den enkelte bruker 
Den som utførar arbeidet, er sjølv ansvarleg for å:

· følgje rutinane som ligg føre 

· gjennomføre obligatorisk opplæring

· bruke tilgjengeleg verneutstyr 

· nytte seg av eventuelt tilbod om vaksinasjon

· melde frå om uhell

3 DEFINISJONAR OG FORKORTINGAR

	Biologisk materiale
	Mikroorganisme, plante, eller dyr som er i stand til å formeire seg eller til å overføre genetisk materiale

	Biologisk faktor
	Levende og døde mikroorganisme, cellekultur eller endoparasittar og prionar som kan framkalle infeksjon, allergi, eller giftverknad hos menneske som i sitt arbeid kjem i kontakt med slike. Biologiske faktorar kan være naturlege eller genmodifiserte

	Cellekultur
	Resultat av in vitro dyrking av celler frå fleircella organismar

	Celleteknologi
	Teknikk for framstilling av levande celler med nye kombinasjonar av genetisk materiale ved fusjon av to eller fleire celler

	Endoparasitt
	Parasitt som lever heile eller delar av sitt liv i kroppen

	Genmodifiserte organismar (GMO)
	Mikroorganisme, plante, eller dyr kor den genetiske samansettinga er endra ved bruk av gen- eller celleteknologi

	Genteknologi
	Teknikk som inneber at arvestoffet blir isolert, karakterisert, modifisert og sett inn i levande celle eller virus

	Inneslutting
	Barrierar som blir brukt for å unngå utilsikta kontakt med menneske eller miljø

	Mikroorganisme
	Einkvar cellulær eller ikkje–cellulær mikrobiologisk eining som er i stand til å formeire seg eller til å overføre genetisk materiale, som og omfattar virus, viroider, plante- eller dyreceller (inkl. humane) i kultur


4 Klassifisering, melding og godkjenning

4.1 Arbeid med biologisk materiale

4.1.1 Klassifisering av biologiske faktorar 

Det visast til Forskrift om vern mot eksponering for biologiske faktorar (bakteriar, virus, sopp) på arbeidsplassen (FOR 1997-12-19 nr 1322,  2002-06-20)  §6 og §21 vedlegg 3. 
Risikogruppe 1

· sannsynlegvis ikkje sjukdom hos menneske.

Risikogruppe 2


· kan gje sjukdom hos menneske og vere til fare for arbeidstakarane

· usannsynleg at det vil spreie seg til samfunnet 

· vanlegvis effektive førebyggjande tiltak eller behandling

Risikogruppe 3
· kan gje alvorleg sjukdom hos menneske og utgjere ein alvorleg fare for arbeidstakarane

· risiko for spreiing til samfunnet 

· vanlegvis effektive førebyggjande tiltak eller behandling

Risikogruppe 4 
· gjev alvorleg sjukdom hos menneske og utgjer ein alvorleg fare for arbeidstakarane

· stor risiko for spreiing til samfunnet 

· vanlegvis ingen effektive førebyggjande tiltak eller behandling

Dersom den biologiske faktoren ikkje står i denne lista, skal den som har ansvaret for det daglege arbeid med biologisk materiale vurdere faregruppe. Dette skal dokumenterast.

Ved arbeid som kan medføre eksponering  for biologiske faktorar som har utvikla multiresistens skal den som har ansvaret for det daglege arbeid med biologisk materiale vurdere faregruppe. Dette skal dokumenterast.

Liste over biologiske faktorar i ulike faregrupper er gjeve til ”Forskrift om vern av arbeidstakarane mot farar ved arbeid med biologiske faktorar”.

4.1.2 Klassifisering og krav til laboratorium

Det visast til Forskrift om vern mot eksponering for biologiske faktorar (bakteriar, virus, sopp) på arbeidsplassen (FOR 1997-12-19 nr 1322,  2002-06-20)  §11 vedlegg 3. 
Laboratorieklasse 1 (innesluttingsnivå 1)

· Arbeid med biologiske faktorar i risikogruppe 1 (kap. 4.1)

· Arbeid med genmodifiserte mikroorganismar i risikoklasse 1 (kap. 4.2)

For arbeid med genmodifiserte planter og dyr sjå kap. 4.3 og 4.4 

· Krav til laboratoriet

· vanleg utstyrt biologisk forskingslabb

Laboratorieklasse 2 (innesluttingsnivå 2)

· Arbeid med biologiske faktorar i risikogruppe 2 (kap. 4.1)
For arbeid med genmodifiserte mikroorganismar , planter og dyr sjå kap. 4.2 , 4.3 og 4.4 

· Krav til laboratoriet utover krava til laboratorieklasse 1

· varselskilt for biologisk fare (anbefalt)

· tilgjenge bare for autoriserte personar
· levedyktige mikroorganismar skal innesluttast i eit system som fysisk skil arbeidsoperasjonen frå miljøet

· desinfeksjonsprosedyrar skal vere spesifisert

· arbeidsbenkane skal vere tette og lette å halde reine

· overflater skal tåle syrer, alkaliske stoff, løysemiddel og desinfeksjonsmiddel (anbefalt)

· biologiske faktorar skal oppbevarast på ein sikker stad

· observasjonsvindauge som gjer det mogleg å sjå kven som er i rommet (anbefalt)

Laboratorieklasse 3 (innesluttingsnivå 3)

· Arbeid med biologiske faktorar i risikogruppe 3 (kap. 4.1)

      For arbeid med genmodifiserte mikroorganismar , planter og dyr sjå kap 4.2 , 4.3 og 4.4 

· Krav til laboratoriet utover krava til laboratorieklasse 2

· varselskilt for biologisk fare

· arbeidslokalet skal vere skilt frå alle andre aktivitetar (anbefalt)

· absolutte filter (HEPA-filter) i alle ventilasjonskanalar (utluft)

· avstengingsmekanismar som gjer desinfeksjon mogleg (anbefalt)

· undertrykk i høve til omgivnadene (anbefalt)

· personar skal dusje før dei forlatar den kontrollerte sonen (anbefalt)

· golvet skal vere tett og lett å halde reint

· overflater skal tåle syrer, alkaliske stoff, løysemiddel og desinfeksjonsmiddel

· kvart enkelt laboratorium skal ha eige utstyr (anbefalt)

· skal ha autoklav (dersom smitte gjennom luft)

Laboratorieklasse 4 (innesluttingsnivå 4)

· Arbeid med biologiske faktorar i risikogruppe 4 (kap. 4.1)

For arbeid med genmodifiserte mikroorganismar , planter og dyr sjå kap. 4.2 , 4.3 og 4.4 

· Krav til laboratoriet utover krava til laboratorieklasse 3

· arbeidslokalet skal vere skilt frå alle andre aktivitetar 

· skal ha slusesystem 

· absolutte filter (HEPA-filter) i alle ventilasjonskanalar (inn- og utluft)

· avstengingsmekanismar som gjer desinfeksjon mogleg

· undertrykk i høve til omgivnadene

· personar skal dusje før dei forlatar den kontrollerte sonen

· vegger og tak skal vere tette og lette å halde reint

· observasjonsvindauge som gjer det mogleg å sjå kven som er i rommet

· kvart enkelt laboratorium skal ha eige utstyr 

· skal ha autoklav

4.1.3 Melding om arbeid

Det visast til Forskrift om vern mot eksponering for biologiske faktorar (bakteriar, virus, sopp) på arbeidsplassen (FOR 1997-12-19 nr 1322,  2002-06-20)  §20 vedlegg 3.

Instituttleiar (eventuelt avdelings-/seksjonsleiar) skal gje melding til Arbeidstilsynet minst 30 dagar før ein verksemd startar å bruke biologiske faktorar i risikogruppe 2, 3 og 4. Universitetsdirektøren og fakultetsdirektøren skal ha kopi av meldinga. 

 Meldinga skal innehalde:

· namn, adresse og organisasjonsnummer på verksemda

· namn og fagleg kvalifikasjon til institutt- eller avdelingsleiar (HMS-ansvarleg)

· namn på verneombod/hovedverneombod

· resultat av risikovurdering (kap. 5.1)

· arten av den biologiske faktor

· planlagde verne- og tryggleikstiltak

4.2 Arbeid med  genmodifiserte mikroorganismar

Det visast til Forskrift om inneslutta bruk av genmodifiserte mikroorganismar (FOR 2001-12-21 nr 1600)

4.2.1 Klassifisering av verksemda og innesluttingsnivå

På bakgrunn av risikovurderingar av den enkelte verksemd (type biologisk faktor og bioteknologiske metodar)  skal instituttleiar (eventuelt avdelings-/seksjonsleiar) klassifisere verksemda i fire klasser, med tilhørande innesluttingsnivå:
Klasse 1:

Verksemd som ikkje medførar risiko eller bare ubetydeleg risiko, dvs verksemd der innesluttingstiltak ved innesluttingsnivå 1 er hensiktsmessig for å verne menneskjers og dyrs helse og miljøet.
Klasse 2

Verksemd som  medførar liten risiko, dvs verksemd der innesluttingstiltak ved innesluttingsnivå 2 er egna for å verne menneskjers og dyrs helse og miljøet.

Klasse 3

Verksemd som medførar moderat  risiko, dvs verksemd der innesluttingstiltak ved innesluttingsnivå 3 er egna for å verne menneskjers og dyrs helse og miljøet.

Klasse 4

Verksemd som medførar stor risiko, dvs verksemd der innesluttingstiltak ved innesluttingsnivå 4 er egna for å verne menneskjers og dyrs helse og miljøet

4.2.2 Godkjenning av laboratorium og anlegg

Krav om godkjenning

Laboratorium for inneslutta bruk av genmodifiserte mikroorganismar, skal godkjennast av Sosial og helsedirektoratet før verksemda startar (særskilt søknadsskjema skal brukast, (vedlegg 1A).
Dersom laboratoriet bare blir brukt til undervisning som inkluderer bruk av genmodifiserte mikroorganismar i risikoklasse I, treng det ikkje godkjenning.

4.2.3 Krav til melding og godkjenning av inneslutta bruk av  genmodifiserte mikroorganismar

Krav om melding

Følgjande aktivitetar skal meldast til Sosial og helsedirektoratet (på særskilt skjema):

· inneslutta bruk av genmodifiserte mikroorganismar i risikoklasse 1 og 2

For krav til innhaldet i rapporten, sjå  Forskrift om inneslutta bruk av genmodifiserte mikroorganismar, Kap4. §10-14. Dersom bruken bare gjeld i undervisning, er krava til forenkla melding gjeve i ”Forskrift om bestemte former for undervisningsverksemd som inneber inneslutta bruk av genmodifiserte organismar” § 2. I slike tilfelle skal ansvarleg lærar føre protokoll over verksemda som blir utført (3)

Krav om godkjenning

Følgjande aktivitetar krev skriftleg godkjenning før dei kan settast i gang (Godkjenning frå Sosial og helsedirektoratet) Søknad sendes på særskilt skjema:

· all inneslutta bruk av genmodifiserte mikroorganismar i klasse 3 og 4

· overføring av humant genmateriale til mikroorganismar, som ikkje skjer i forskings- eller forsøkssamanheng for å kartlegge arvestoffets oppbygging, eigenskapar og funksjonar.

For krav til innhaldet i søknaden, sjå Forskrift om inneslutta bruk av genmodifiserte mikroorganismar, Kap4. §10-14.

4.3 Arbeid med  genmodifiserte planter
Det visast til  Forskrift om inneslutta bruk av genmodifiserte planter (FOR 2001-12-21 nr 1603) vedlegg 5.

4.3.1 Klassifisering av genmodifiserte planter

Gruppeinndeling
Krav til inneslutningstiltak for laboratorium og anlegg for inneslutta bruk av genmodifiserte planter, bestemmes av plantens biologiske inneslutningsnivå:

a. høy biologisk inneslutning, dvs planter utan evne til utandørs etablering og spreiing

b. moderat biologisk inneslutning, dvs planter med evne til utandørs etablering og spreiing, men med liten evne til utslipp av pollen

c. lav  biologisk inneslutning, dvs planter med evne til etablering og spreiing, og med stor evne til utslipp av pollen
4.3.2 Inneslutningsnivå for laboratorium og anlegg

Inneslutningsnivå

Laboratorium og anlegg klassifiserast i innesluttingsnivå S2,S3 og S4, som er tilpassa plantenes biologiske innesluttingsnivå

a. Innesluttingsnivå S2 : for inneslutta bruk av genmodifiserte planter med høy biologisk inneslutting. 

b. Innesluttingsnivå S3 : for inneslutta bruk av genmodifiserte planter med moderat biologisk inneslutning  

c. Inneslutningsnivå S4 : for inneslutta bruk av genmodifiserte planter med lav biologisk inneslutning

4.3.3 Godkjenning av laboratorium og anlegg

Krav om godkjenning

Laboratorium  eller anlegg for inneslutta bruk av genmodifiserte planter, skal godkjennast av Sosial og helsedirektoratet før verksemda startar (særskilt søknadsskjema skal brukast). For utfylling sjå Forskrift om inneslutta bruk av genmodifiserte planter (FOR 2001-12-21 nr 1603) Kap 3§ 8-10
4.3.4 Krav til melding og godkjenning av inneslutta arbeid med  genmodifiserte planter

Krav til godkjenning

All verksemd som omfatte inneslutta bruk av genmodifiserte planter krev godkjenning av Sosial og helsedirektoratet (på særskilt  skjema). For utfylling sjå Forskrift om inneslutta bruk av genmodifiserte planter (FOR 2001-12-21 nr 1603) Kap 2§ 5-7. Verksemda kan ikkje sette i gang bruken av genmodifiserte planter før godkjenningsmyndigheitene har gitt skriftleg godkjenning 

4.4 Arbeid med  genmodifiserte dyr

Det visast til  Forskrift om inneslutta bruk av genmodifiserte dyr  (FOR 2001-12-21 nr 1602) vedlegg 6.

4.4.1 Klassifisering av genmodifiserte dyr

Gruppeinndeling
Krav til innesluttingstiltak for laboratorium og anlegg for inneslutta bruk av genmodifiserte dyr, bestemmes av kven gruppe dyret hører inn under:

Gruppe a: Vertebratar

Gruppe b: Invertebratar

Gruppe c: Akvatiske dyr

4.4.2 Godkjenning av laboratorium og anlegg

Krav om godkjenning

Laboratorium  eller anlegg for inneslutta bruk av genmodifiserte dyr, skal godkjennast av Sosial og helsedirektoratet før verksemda startar (særskilt søknadsskjema skal brukast).

For utfylling sjå Forskrift om inneslutta bruk av genmodifiserte dyr (FOR 2001-12-21 nr 1602) Kap 3§ 8-10. Dersom laboratoriet bare blir brukt til undervisning som inkluderer bruk av genmodifiserte mikroorganismar i risikoklasse I, treng det ikkje godkjenning.

4.4.3 Krav til melding og godkjenning av inneslutta arbeid med  genmodifiserte dyr

Krav til melding og godkjenning

Forsøk med vitskapelig formål på genmodifiserte dyr, som er godkjent etter dyrevernloven §21 krev melding til Sosial og helsedirektoratet (på særskilt skjema).

All anna verksemd krev godkjenning av Sosial og helsedirektoratet (på særskilt      skjema) For utfylling sjå Forskrift om inneslutta bruk av genmodifiserte dyr (FOR 2001-12-21 nr 1602) Kap 2§ 5-7.

5 Førebyggjande tiltak

5.1 HMS-informasjon og risikovurdering

Alle biologiske faktorar i risikogruppe 2, 3 og 4 (kap. 4.1) og  alle genmodifiserte organismar  skal vere registrert med HMS-informasjon i stoffkartoteket. Denne HMS-informasjonen skal liggje til grunn for risikovurdering av aktivitetar kor biologiske faktorar og genmodifiserte organismar blir brukt. Risikovurderinga skal ende opp i skriftleg handlingsplan med prosedyrar for  minimalisering/eliminering av risikofaktorane.

5.2 Opplæring 

Alle som arbeider med biologiske faktorar og genmodifiserte organismar skal ha følgjande opplæring:  

· Før arbeidet startar, skal dei ha fått lokal opplæring i regelverk og arbeidsrutinar. 

· Innan eit år etter at arbeidet har starta, skal dei ha kompetanse som svarer til relevante deler av  sentral opplæring i ”Biologisk materiale” (del av HMS-opplæringa for nytilsette, gjesteforskarar og hovudfagstudentar ved Universitetet i Tromsø).

Sjå kapittel 7 for nærare krav til opplæring.

Alle som er prosjektleiar i prosjekt kor biologiske faktorar og genmodifiserte organismar blir brukt, skal ha kompetanse som svarer til sentral opplæring i ”Biologisk materiale” ved Universitetet i Tromsø.

5.3 Helseundersøking

Dersom risikovurdering (kap. 5.1) viser at arbeidstakar kan bli eksponert for biologiske faktorar på ein slik måte at det er nødvendig med meir enn vanlege hygieniske vernetiltak, skal denne ha eigna helseundersøking.

5.4 Vaksinasjon

I tillegg til informasjon om smitteførebygging, skal tilsette som i sitt arbeide kan bli utsett for smitte, få informasjon og tilbod om vaksinasjon. Dette skal dokumenterast.

Hepatitt B-vaksine er aktuell for dei som arbeider med humant blod eller blodprodukt (vedlegg 1).

Tetanus- (stivkrampe-) vaksine er aktuell for dei som arbeider ofte med dyr, og som kan bli bitt av dyr (vedlegg 2).

Rabiesvaksine er aktuell for dei som utførar feltarbeid på Svalbard, og som der kan bli bitt av dyr.

Mikrobiologisk lab. Tilsette som arbeider med patogene mikroorganismar, skal ha informasjon og tilbod om vaksinasjon, og om anna smitteførebygging, etter gjeldande tilrådingar.
5.5 Arbeidsrutinar på lab

5.5.1 Generelle rutinar

· Hald orden og reint. Bruk bare materiale som er nødvendig for arbeidet.

· Bruk underlagspapir (”bench coat”).

· Bruk verneutstyr (kap. 5.5.2).

· Vask hendene etter arbeid og når du forlatar laboratoriet (kap. 5.5.3).

· Eting og drikking forbode.

· Munnpipettering forbode.

5.5.2 Bruk av verneutstyr

Hanskar
Hanskar skal brukast ved direkte kontakt med:

· biologiske faktorar

· utstyr som har vore i kontakt med biologiske faktorar 

· dyr som kan framkalle allergi

Bruk av eingongshanskar er ingen fullstendig barriere mot smittestoff, men vil avgrense søl og avgrense kontakt mellom hud og smittestoff. 

Nitrilhanskar er tettare enn både lateks- og vinylhanskar samtidig som dei gjev same kjensle til materialet som blir handtert. Dei er derfor aktuelle ved handtering av særs farleg materiale i vassløysningar (f.eks. etidiumbromid).

Unngå bruk av latekshanskar på grunn av fare for utvikling av allergi.

Laboratoriefrakk
Laboratoriefrakk er ingen fullstendig barriere mot smittestoff, men vil avgrense søl og avgrense kontakt mellom hud og smittestoff. Arbeidsklede er dessutan lettare å gjere reint, og det går gjennom standard vaskeprosedyre. Bruk derfor arbeidsklede og skift ofte. Bruk labfrakken bare i laboratoriet  (ikkje i  spiseområder etc).

Briller

Vernebriller eller ansiktsmaske vernar mot sprut mot auga, og skal brukast dersom det er fare for sprut av biologiske faktorar. Eigne briller kan også verne mot sprut, men er ikkje eit fullgodt vern. 

5.5.3 Handhygiene - Generelle rutinar

Handhygiene kan vere:



· handvask med såpe og vatn

· handdesinfeksjon med 70% etanol 

Handhygiene skal alltid utførast etter/mellom situasjonar med kontakt med smittefarleg materiale.

Handvask
Handvask vil vere godt nok i dei fleste tilfella og skal utførast

· når hendene er synleg forureina

· etter hanskebruk 

Merk følgjande ved handvask:

· Unngå ringer og lange negler (eventuelt også armband/klokke).

· Skyl hendene under rennande vatn.

· Vask hendene grundig i min. 10 sek. (ver nøye med tommel, fingertuppar  og mellom fingrane).

· Skyl av såpa.

· Tørk hendene godt med eingongs papirhandkle.

· Steng krane med det brukte papirhandkledet.

Handdesinfeksjon
· Bruk store nok mengder etanol til å desinfisere alle handflatene.

· Gni midlet inn i huda til ho er tørr (min. 30 sek.).

Hudpleie
· Viktig for å unngå at huda blir tørr og sprekk (er då vanskelegare å halde rein).

· Bruk hudpleiemiddel dagleg.

· Legg plaster eller bandasje på rifter eller sår dersom du arbeider med smittefarleg materiale.

5.5.4 Handtering av kanylar

Sprøyter/kanylar skal bare brukast for injeksjon/aspirasjon på/frå pasientar/forsøksdyr og på diafragmautstyrte flasker. Dei skal aldri brukast som substitutt for automatisk pipetteringsutstyr.

Metodar for å unngå stikkskadar :

· Kast kanylen i gul boks med spor i lokket

· Kast sprøyte og kanyle i spesialboks for kvasse gjenstandar utan å setje hylsa på plass.

5.5.5 Desinfeksjon

For desinfeksjon av bakteriar, virus og humant blod har vi følgjande metodar (dersom metoden kan brukast til øydelegging av DNA/RNA, er dette gjeve):

Kjemisk desinfeksjon

· 70% etanol (desinfeksjon av hud og av utstyr)

· Huddesinfeksjonsmiddel (f.eks. ”klorhexidin”, ”pyricept”) (desinfeksjon av hud og sår)

· Hypokloritt (f.eks. ”klorin”) (desinfeksjon av utstyr)

· Detergent (f.eks. ”vircon”, ”desidos”) (desinfeksjon av utstyr) 

Autoklavering

Damptrykk (121°C, 20 min.) øydelegg alle mikroorganismar.

Tørrsterilisering

Baking i varmeskap (190°, 6 timar) øydelegg alle mikroorganismar

UV-lys

UV-lys blir brukt til desinfisering av f.eks. arbeidsbenkar samt til øydelegging av DNA/RNA. UV-lys må ikkje stå på under arbeidet.

· 10 min bestråling med UV-lys på ei flate er normalt nok til å drepe alle mikroorganismane på flata.

· avgrens bruken av UV-lys til eit minimum

· dersom UV-lyset har stått på over natt bør det vere avslått ca. ein halv time før rommet blir teke i bruk (for å lufte ut ozon).

· UV-lys reagerer med luft og dannar ozon, og det bryt ned plast og bonevoks slik at det blir danna mindre mengder av til dels helseskadelege gassar. 

5.5.6 Allergi

Ved direkte handtering av dyr med pels  og fisk, skal det brukast hanskar og arbeidsklede for å unngå eksponering og spreiing av allergen.

Urin frå rotte, mus og marsvin er særleg sterke allergen. Spytt hår og hudceller frå kanin kan også framkalle allergi.

5.5.7 Arbeid med biologiske faktorar

· Arbeid med biologiske faktorar på lagast mogleg nivå (risikogruppe og mengd)

· Bruk verneutstyr (laboratoriefrakk, hanskar etc.) som ikkje blir brukt utanfor   laboratoriet.

· Bruk mest mogleg eingongsutstyr. Fleirgongsutstyr skal desinfiserast.

· Dekontaminer arbeidsoverflater før og etter bruk (minst ein gong pr. dag).

· Minimaliser aerosoldanning  (spreiing av biologiske faktorar).
5.5.8 Arbeid med mikroorganismar

Følg generelle retningslinjer (kap. 5, 6 ,7 og 8). Mikroorganismar i risikogruppe 1 (kap. 4.1) skal handterast som biologisk materiale. Mikroorganismar i risikogruppe 2, 3 og 4, samt alle genmodifiserte organismar og fritt DNA/RNA frå desse, skal handterast som biologiske faktorar. 

5.5.9 Arbeid med humant materiale

Alt humant materiale skal handterast som smittefarleg. Følg generelle retningslinjer for arbeid med biologiske faktorar (kap. 5, 6 ,7 og 8). For vaksinering, sjå kap. 5.4.

5.5.10 Arbeid med forsøksdyr

Forsøksdyr skal handterast som biologisk materiale. Dersom dyret er påført humant materiale eller andre biologiske faktorar, skal det handterast som biologiske faktorar. Følg generelle retningslinjer (kap. 5, 6 ,7 og 8). For vaksinering, sjå kap. 5.4.

5.5.11 Arbeid med genmodifiserte organismar

Det skal førast laboratoriejournal over alt arbeid som blir utført med genmodifiserte organismar. 

5.5.12 Isolasjonslabb (Klasse 2 og 3)

Utstyr som skal vere tilgjengeleg:

· Automatpipetter

· Biologisk tryggingskabinett (f.eks. LAF-benkar) skal brukast ved:

· stor fare for aerosoldanning (sentrifugering, sprøyter/kanylar, risting, oppmaling, trykkforskjellar etc.)

· handtering av infeksiøst materiale i store volum eller høge konsentrasjonar

· arbeid med mikroorganismar i risikoklasse II-2, II-3 og II-4

· Skrukork på flasker/røyr

· Autoklav

Arbeidsrutinar:
· Bare autorisert personale har tilgang til isolasjonslabb 
· Personar som arbeider på isolasjonslaboratoriet skal bruke frakk, munnbind og hanskar
· Alt risikofylt arbeid skal gå føre seg i sterilkabinett (LAF-benkar)

· Alt materiale skal autoklaverast før det blir tadd ut av laboratoriet

· Alle væsker (medium, buffer etc.) skal samlast og autoklaverast
· UV-lys skal vere på når ingen er i laboratoriet

6 Avfallshandtering

6.1 Biologiske faktorar  

Alt avfall av biologiske faktorar (inkludert humant materiale), og avfall som har vore i kontakt med biologiske faktorar, skal merkast som ”Smittefarleg avfall” (gul etikett, gruppe 2 i ”Retningslinjer for avhending av spesialavfall ved UiTø”):

· Avfallet skal 

· brennast 

· autoklaverast eller

· desinfiserast på andre måtar (kap.5.5.5)

· Bruk lekkasjesikre behaldarar for avfall til brenning/autoklavering.

· Desinfisert avfall skal handterast som ikkje smittefarleg:

· avfall som inneheld andre grupper spesialavfall i ”Retningslinjer for avhending av spesialavfall ved UiTø”, skal handterast som dette 

· løyseleg avfall kan skuldast godt ut gjennom avløp

· avfall kontaminert med biologisk materiale kan gå som vanleg avfall

6.2 Biologisk materiale

Avfall av anna biologisk materiale skal merkast som ”Anna avfall” (blå etikett, gruppe 14 i ”Retningslinjer for avhending av spesialavfall ved UiTø”). 

· Avfallet skal handterast som risikoavfall

· Avfallet skal 

· brennast 

· skyljast godt ut gjennom avløp (vassløyseleg) eller

· deponerast på fylling

Skarpe gjenstandar (skjerande/stikkande) skal umiddelbart etter bruk leggjast i spesialboks av fast gul plast med fast lokk. Dersom det er tilsølt med biologiske faktorar, skal det handterast som ”Smittefarleg avfall” (gul etikett, gruppe 2 i ”Retningslinjer for avhending av spesialavfall ved UiTø”). Dersom det ikkje er tilsølt med anna spesialavfall, skal det handterast som ”Skarpe/spisse gjenstandar” (kvit etikett, gruppe 13 i ”Retningslinjer for avhending av spesialavfall ved UiTø”)

6.3 Forsøksdyr

· Avfall av dyr som ikkje er påført biologiske faktorar, skal handterast som biologisk materiale og brennast (kap. 6.2). 

· Avfall av dyr som er påført biologiske faktorar skal handterast som biologiske faktorar (kap. 6.1).

· Kadaver av dyr skal mellombels lagrast i frys før vidare handtering.

6.4 Genmodifiserte organismar

· Genmodifiserte mikroorganismar autoklaverast før avhending

· Genmodifiserte dyr avlivast før avhending

· Genmodifiserte planter: For avfallshandtering sjå Forskrift om inneslutta bruk av genmodifiserte planter
6.5 Antibiotika 

Avfall som inneheld antibiotika skal merkast som ”Anna avfall” (blå etikett, gruppe 14 i ”Retningslinjer for avhending av spesialavfall ved UiTø”) og brennast (kan eventuelt brennast saman med biologiske faktorar, kap. 6.1).

Antibiotika kan gjerast inaktiv ved oppvarming, og autoklavering vil i dei aller fleste tilfelle (kanskje alle) vere akseptabelt. Avfall med antibiotika skal enten brennast eller autoklaverast (f.eks. saman med biologiske faktorar).

7 Opplæring

Følgjande opplæring er obligatorisk:

· Før arbeidet startar, skal brukarane ha fått lokal opplæring i regelverk og arbeidsrutinar.
· Innan eit år etter at arbeidet har starta, skal den enkelte bruker ha kompetanse som svarer til relevante deler av  sentral opplæring i ”Biologisk materiale” (del av HMS-opplæringa for nytilsette, gjesteforskarar og hovudfagstudentar ved UiTø) . I tillegg er det krav til brukarar av forsøksdyr (pattedyr og akvatiske (Bio-3505) om gjennomført forsøksdyrlære.
Opplæringa som gjeld arbeid med biologisk materiale består av følgjande emne:

1. Om arbeid med biologisk materiale

2. Om tryggleik/arbeidsrutinar for arbeid med biologiske faktorar  og RNA/DNA

3. Om zonose

4. Om tryggleik/arbeidsrutinar for arbeid med genmodifiserte organismar

5. Arbeid i tryggingskabinett

I tabellen finnes krav til den enkelte brukar  om opplæring:

	Brukar av
	Forsøks

dyrlære
	Del 1

Om biologisk materiale
	Del 2

Arbeids

rutinar
	Del 3

Zoonose


	Del 4

GMO
	Del 5

Arbeid i tryggings

kabinett

	7.1 

Humant materiale:
	
	Ja
	Ja
	
	
	Anbefalast

	7.2 

Biologiske faktorar :
	
	Ja
	Ja
	
	
	Anbefalast

	7.3 

Forsøksdyr (pattedyr):
	Ja
	
	
	Ja
	
	

	7.3 

Forsøksdyr (akvatiske):
	Ja
	
	
	Ja
	
	

	7.4 

Genmodifiserte mikroorganismar
	
	Ja
	Ja
	
	Ja
	Anbefalast

	7.5 

Genmodifiserte planter
	
	
	
	
	Ja
	

	7.6 

Genmodifiserte dyr
	Ja
	
	Ja
	Ja
	Ja
	Anbefalast


Opplæringa føregår minst ein gang pr. år og er kostnadsfri for deltagarane. Tryggleiksopplæringa omfattar også andre emne som kan være aktuelle for den enkelte bruker som til dømes: hanskebruk, risikovurdering etc. 

Nytilsette, mastergradsstudentar og gjesteforskarar på lab, felt og tokt må i tillegg til denne opplæringa gjennomføre de andre obligatoriske emna som er beskrive  på adresse … 

Sikkerleiksopplæringa kan tas som et poenggivande studietilbod (Bio 3309, 5 studiepoeng).

8 Tiltak ved uhell

8.1 Arbeid med humant materiale
Alt humant materiale skal handterast som smittefarleg. Følg generelle retningslinjer for arbeid med biologiske faktorar (kap. 5, 6 og 7). For vaksinering, sjå kap. 5.4. Ved fare for blodsmitte er vidare prosedyre:

Det er viktig at den som har skada seg får ei rask vurdering av smitterisiko

2. Blodprøvetaking av den skadde

· Den som har stukke seg eller har fått blod i sår, munn eller auge skal få tatt blodprøve med omsyn til hepatitt og HIV i laupet av 24 timar.

· Den tilsette må sjølv kontakte lege for dette (bedriftslege, fastlege, eventuelt prosjektansvarleg lege eller legevakt).

· Den tilsette skal følgjast opp med blodprøvetaking etter 6 veker, 3 mnd. og 6 mnd. Dette skal skje hos bedriftshelsetenesten

3. Blodprøvetaking av den moglege smittekjelda.

· Den moglege smittekjelda sin hepatitt- og HIV-status bør undersøkjast. Føresetnaden for å gjere dette, er at vedkomande er kan identifiserast og at vedkomande samtykker. 

4. Behandling av den skadde.

· Den skadde må bli vurdert av legen for eventuelt behandling med spesifikt immunglobulin og full hurtigvaksinasjon snarast og innan 48 timar.

8.2 Arbeid med biologiske faktorar

Søl av biologiske faktorar

Desinfiser området, utstyret og eventuelle personar fortast mogleg ved søl av biologiske faktorar. Dersom det ikkje kan desinfiserast omgåande, skal du

· merke av området som kan vere tilsølt

· eventuelt sperre området for å unngå smitte/kontaminering av personar

· eventuelt tilkalle hjelp 

· starte desinfeksjon 

· registrere den biologiske faktoren

· melde frå til overordna

Stikkskadar
· dersom det blør, la det blø litt

· dersom det ikkje blør, ikkje provoser bløding

· vask med rikeleg vatn og såpe

· desinfiser med 70% etanol eller huddesinfeksjonsmiddel (kap. 5.5.5) i 3-4 minutt

· registrer mogleg smitte/biologisk faktor

· meld frå til overordna

Søl av biologiske faktorar i sår
· skyl rikeleg med vatn

· desinfiser med 70% etanol eller huddesinfeksjonsmiddel (kap. 5.5.5) i 3-4 min.

· registrer mogleg smitte/biologisk faktor

· meld frå til overordna

Sprut av biologiske faktorar i munn eller auge
· skyl straks rikeleg med vatn i 3-4 min.

· registrer mogleg smitte/biologisk faktor

· meld frå til overordna

Meldeprosedyre ved kontaminasjons- eller smittefare

Følg instituttet/avdelinga sine melderutinar.

8.3 Arbeid med mikroorganismar

Følg generelle retningslinjer (kap. 5, 6 og 7). Mikroorganismar i risikogruppe 1 (kap. 4.1) skal handterast som biologisk materiale. Mikroorganismar i risikogruppe 2, 3 og 4, samt alle genmodifiserte organismar og fritt DNA/RNA frå desse, skal handterast som biologiske faktorar. 

8.4 Arbeid med forsøksdyr 

Mindre bittskadar
Handter mindre bittskadar som stikkskadar (kap. 8.2)

Registrer kva for dyr som var årsak til beittskade, og eventuell førehandtering av dyret.

8.5 Arbeid med genmodifiserte mikroorganismar 

Uhell med genmodifiserte mikroorganismar og fritt DNA/RNA frå desse  som vedkjem tilsette og studentar skal handterast som uhell med biologiske faktorar (sjå kap 8.2).

Uhell som vedkjem miljøet: Ansvarlig for laboratorium/anlegg plikter å varsle tilsynsmyndigheitene umiddelbart ved uhellsutslipp av genmodifiserte mikroorganismar, Kap5.19 og Kap 6

8.6 Arbeid med genmodifiserte planter

Uhell med genmodifiserte planter som vedkjem tilsette og studentar skal handterast som uhell

med biologiske faktorar.

Uhell som vedkjem miljøet: Ansvarlig for laboratorium/anlegg plikter å varsle tilsynsmyndigheta umiddelbart ved uhellsutslipp av genmodifiserte planter, Kap 5.17
8.7 Arbeid med genmodifiserte dyr
Uhell med genmodifiserte dyr som vedkjem tilsette og studentar skal handterast som uhell med biologiske faktorar.

Uhell som vedkjem miljøet: Ansvarlig for laboratorium/anlegg plikter å varsle tilsynsmyndighetene umiddelbart ved uhellsutslipp av genmodifiserte dyr,Kap 5.16

8.8 Skademelding

Intern skademelding

Alle uhell som har ført til personskade eller materiell skade, eller som kunne ha ført til personskade (nestenulykker) skal straks meldast internt på eige skademeldingsskjema. 

Sjå eigen prosedyre for intern skademelding
RTV 11-01 

Alle ulykker som har medført sjukemelding eller medisinsk behandling, skal meldast til rikstrygdeverket på RTV 11-01 skjema. Tilsett som får personskade kan krevje å få sendt inn same skjema.

Retningslinjene byggjer på følgjande lover og forskrifter:

· Arbeidsmiljøloven (1977).

· Forskrift om systematisk HMS-arbeid (Internkontrollforskriften) (1996).

· Forskrift om vern mot eksponering for biologiske faktorer (bakterier,virus, sopp) på arbeidsplassen (FOR 1997-12-19 nr 1322, sist endret 2003-01-01.

· Genteknologiloven (1993) med forskrifter.

· Forskrift om systematisk HMS-arbeid (Internkontrollforskriften) (1996).
· Forskrift om inneslutta bruk av genmodifiserte mikroorganismar FOR 2001-12-21 nr 1600, sist endret 2002-01-01.
· Forskrift om inneslutta bruk av genmodifiserte dyr FOR 2001-12-21 nr 1602, sist endret 2002-01-01.
· Forskrift om inneslutta bruk av genmodifiserte planter FOR 2001-12-21 nr 1603, sist endret 2002-01-01.

Sjå også desse retningslinjene som gjeld ved Universitetet i Tromsø:

· Retningslinjer for kjemisk laboratoriearbeid
· Retningslinjer for arbeid opne radioaktive kjelder 

· Retningslinjer for avhending av spesialavfall ved UiTø
· HMS-handboka
10 VEDLEGG

Vedlegg 1: Retningslinjer for vaksinasjon mot Hepatitt B for ansatte ved UiTø
Vedlegg 2: Retningslinjer for vaksinasjon mot stivkrampe for ansatte ved UiTø

